Cătălin Predoiu, despre Victor Ponta: „Ce fel de siguranță ar avea românii cu un președinte «suveranist» care pune România pe locul 2?”
Președintele interimar al PNL Cătălin Predoiu a afirmat că declarațiile lui Victor Ponta că a ordonat, în 2014, când era șef al Executivului, inundarea unor sate din România, pentru a salva capitala Serbiei, Belgrad, arată mai multe caracteristici ale acestuia. „Ce fel de siguranță ar avea România și românii cu un președinte «suveranist» care pune România pe locul 2 sau care lasă neacoperite și necompensate pagubele suferite pentru a proteja umanitar o altă țară, fie și prietenă?”, se întreabă el.